《盆松篇》
清代·董文涣

郁郁盆中松，矫矫当风舞。叶叶相承接，枝枝相拄，青阳发群萌，葱茜自媚妩。

以彼干霄姿，甘此玩好伍。灌溉岂不勤，涓滴泽已溥。

焉知生性漓，憔悴气莫吐。深山有孤根，夜夜㖃雷雨。

上枝巢鸾凰，下枝卧虬虎。神物遇有时，那许问斤斧。

岿然七庙尊，丹雘作梁柱。陋彼盆中质，终年依浅土。

斩伐虽无忧，尺寸安足补。托根良独难，弃置等灌莽。

躁进与晚成，岂不在自取。

作者简介：董文涣，初名文焕，字砚樵，洪洞人。咸丰丙辰进士，改庶吉士，授检讨，历官甘肃甘凉道。有《岘嶕山房集》。